CELEX: 32006D0007
Language: mt
Date: 2006-01-09 00:00:00
Title: Deċiżjoni tal-Kummissjoni tad- 9 ta' Jannar 2006 dwar ċerti miżuri ta' ħarsien marbuta ma' l-importazzjoni tar-rix minn ċerti pajjiżi terzi (innotifikata taħt dokument numru C(2006) 33) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1
            
         DEĊIŻJONI TAL-KUMMISSJONI
   tad-9 ta' Jannar 2006
   dwar ċerti miżuri ta' ħarsien marbuta ma' l-importazzjoni tar-rix minn ċerti pajjiżi terzi
   (innotifikata taħt dokument numru C(2006) 33)
   (Test b'relevanza għaż-ŻEE)
   (2006/7/KE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (1), u b'mod partikolari l-Artikolu 22 tagħha,
   Billi:
   
               (1)
            
            
               L-influwenza tat-tjur hija marda virali li tittieħed li taffettwa t-tjur tar-razzett u l-għasafar, u li tikkawża numru kbir ta' mwiet u disturbi li jistgħu jilħqu proporzjonijiet epiżootiċi malajr u li aktarx iwasslu għall-periklu serju għas-saħħa ta' l-annimali u tal-pubbliku u għal tnaqqis konsiderevoli tal-profitti mit-trobbija tat-tjur tar-razzett. Hemm riskju li l-aġent tal-marda jista' jiddaħħal permezz tal-kummerċ internazzjonali fit-tjur tar-razzett ħajjin u fil-prodotti tat-tjur tar-razzett, inklużi r-rix mhux ipproċessat.
            
         
               (2)
            
            
               Bosta tifqigħat ta' l-influenza tat-tjur ġew innotifikati mill-awtoritajiet Torok f'qatgħat domestiċi fl-Anatolja tal-Lvant. Peress li l-marda x'aktarx xterdet fit-Turkija minn għasafar migratorji, il-preżenza tal-marda fl-Armenja, l-Ażerbajġan, il-Ġeorġja, l-Iran, l-Iraq u s-Sirja ma tistax tiġi eskluża.
            
         
               (3)
            
            
               Bħalissa, l-ebda prodotti tat-tjur tar-razzett għajr rix u partijiet ta' rix mhux ipproċessat ma huma awtorizzati għall-importazzjoni mill-pajjiżi ġirien tat-Turkija.
            
         
               (4)
            
            
               Skond id-Deċiżjoni 2005/733/KEE (2), l-importazzjonijiet mit-Turkija ta' rix mhux ipproċessat huma diġà sospiżi.
            
         
               (5)
            
            
               Peress li m'hemmx aktar tagħrif disponibbli dwar is-sorveljanza ta' l-influwenza tat-tjur fil-pajjiżi ġirien tal-parti tal-Lvant tat-Turkija, u minħabba r-riskju tas-saħħa ta' l-annimali ta' l-introduzzjoni tal-marda fil-Komunità, jixraq li jiġu sospiżi l-importazzjonijiet tar-rix u partijiet ta' rix mhux ipproċessat mill-Armenja, l-Ażerbajġan, il-Ġeorġja, l-Iran, l-Iraq u s-Sirja.
            
         
               (6)
            
            
               Konsegwentement, jixraq li tiġi rekwiżita xhieda ta' trattament għal importazzjonijiet ta' konsenji kummerċjali ta' rix ipproċessat mill-pajjiżi terzi kkonċernati.
            
         
               (7)
            
            
               Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti fuq il-Katina ta' l-Ikel u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Istati Membri għandhom jissospendu l-importazzjoni ta' rix mhux ipproċessat u partijiet ta' rix mhux ipproċessati mit-territorji tal-pajjiżi elenkati fl-Anness għal din id-Deċiżjoni.
   Artikolu 2
   L-Istati Membri għandhom jiżguraw li meta jiġu importati mit-territorju tal-pajjiżi elenkati fl-Anness, konsenji ta' rix ipproċessat jew partijiet ta' rix ipproċessat (minbarra rix ipproċessat għat-tiżjin, rix ipproċessat li jġorruh vjaġġaturi għall-użu privat tagħhom jew konsenji ta' rix ipproċessat mibgħut lill-individwi privati għal skopijiet mhux industrijali), dawn jiġu akkumpanjati minn dokument kummerċjali li jiddikjara li r-rix ipproċessat jew partijiet ta' rix ipproċessat inħasel b'kurrent ta' fwar jew b'xi metodu ieħor li jiżgura l-inattivazzjoni tal-patoġenu.
   Artikolu 3
   L-Istati Membri għandhom jieħdu l-miżuri meħtieġa biex ikunu konformi ma' din id-Deċiżjoni u jippubblikaw dawk il-miżuri. Huma għandhom jgħarrfu lill-Kummissjoni b'dawn minnufih.
   Artikolu 4
   Din id-Deċiżjoni għandha tgħodd sat-30 ta' April 2006.
   Artikolu 5
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta' Jannar, 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 24, 31.1.1998, p. 9. Direttiva kif emendata l-aħħar mir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1; verżjoni kkoreġuta fi ĠU L 191, 28.5.2004, p. 1).
   
      (2)  ĠU L 274, 20.10.2005, p. 102.
   
      ANNESS
      Il-pajjiżi msemmija fl-Artikoli 1 u 2 ta' din id-Deċiżjoni:
      
                  —
               
               
                  Il-Ġeorġja
               
            
                  —
               
               
                  L-Armenja
               
            
                  —
               
               
                  L-Ażerbajġan
               
            
                  —
               
               
                  L-Iran
               
            
                  —
               
               
                  L-Iraq
               
            
                  —
               
               
                  Is-Sirja